नई दिल्लीः दिल्ली में मुख्यमंत्री अरविंद केजरीवाल ने सोमवार को दिल्ली सचिवालय से उनकी सरकार की महत्वकांक्षी परियोजना ‘डोर स्टेप डिलीवरी ऑफ सर्विसेज’का शुभारंभ कर दिया लेकिन उसके अगले ही दिन आम आदमी पार्टी ने इस परियोजना के बहाने इशारों-इशारों में प्रधानमंत्री नरेंद्र मोदी पर भी व्यंग कर दिया. मंगलवार को ‘आप’ के ट्वीटर हैंडल से एक ट्वीट किया गया जिसमें लिखा था ‘अब पहुंच रही है अरविंद केजरीवाल की सरकार, अपनी सेवाएं लेकर जनता के द्वार ! इस ट्वीट में एक कार्टून भी दिया गया है जिसमें डोर स्टेप डिलिवरी द्वारा दी गई डिग्री पर इन एनटायर पॉलिटिकल साइंस के साथ उसका वर्ष 1979 भी दर्ज है.